Заң саласындағы кәсіптік біліктілік жөніндегі салалық кеңесті 
құру туралы хабарлама

Қазақстан Республикасы Әділет министрлігі «Кәсіптік біліктілік туралы» Қазақстан Республикасының Заңын іске асыру шеңберінде заң саласындағы кәсіптік біліктілік жөніндегі салалық кеңестің (бұдан әрі – Салалық кеңес) құрамын қалыптастыруды және бекітуді жоспарлауда.
Салалық кеңес консультативтік-кеңесші табылады және келесі функцияларды атқарады:
- мемлекеттік орган әзірлеген салалық біліктілік шеңберлерін бекіту;
- мемлекеттік орган әзірлеген кәсіптік стандарттарды келісу;
- мемлекеттік органның кәсіптер тізіліміне өзгерістер мен толықтырулар енгізу жөніндегі ұсыныстарын келісу;
- мемлекеттік органның кәсіптік стандарттарды әзірлеу және (немесе) жаңарту жөніндегі ұсыныстарын келісу;
- кәсіптік біліктілікті тану шарттары бойынша мемлекеттік органның ұсыныстарын келісу.
Осыған байланысты, Салалық кеңестің құрамын қалыптастыру және бекіту үшін:
1) жазбаша өтінішті (өтініш формасы қоса ұсынылады);
2) заң саласындағы  жұмыс тәжірибесін растайтын құжатты (ҚР Еңбек кодексінің 35-бабына сәйкес) ұсынуды сұраймыз.
Бұл ретте Салалық кеңестің құрамына:
1) мемлекеттік органның;
2) Қазақстан Республикасы Ұлттық кәсіпкерлер палатасының;
3) Кәсіптік біліктілік жөніндегі ұлттық органның;
4) жұмыс берушілердің;
5) салалық кәсіптік одақтардың (бар болса); 
6) жұмыс берушілердің салалық бірлестіктері (қауымдастықтары, одақтары), олар болмаған кезде салалық ұйымдардың (бар болса);
7) заң саласындағы білім беру бағдарламаларын іске асыратын білім беру ұйымдарының екеуден аспайтын өкіл енгізілетінін атап өтеміз.
Салалық кеңестің құрамына енгізу үшін кандидатураны растама құжататтармен қоса 2026 жылғы «30» қазанға дейінгі мерзімде z.kulenova@adilet.gov.kz электрондық поштаға ұсынуды сұраймыз.

 Қосымша: өтініштің үлгісі.



